SAI CERTINVEST S.A.

Raport privind administrarea fondului deschis de investitii

Certinvest Dinamic

Semestrul I 2011

(31.12.2010 – 30.06.2011)

**Fondul Deschis de Investitii** Certinvest Dinamic este un organism de plasament colectiv in valori mobiliare avand ca stat de origine Romania, constituit prin contract de societate civila fara personalitate juridica conform prevederilor art. 1491 - 1531 ale Codului Civil Roman si care functioneaza in conformitate cu prevederile Legii nr. 297/2004 cu modificarile si completarile ulterioare si ale Regulamentului 15/2004.

Fondul Deschis de Investitii Certinvest Dinamic a fost infiintat la data de 18.10.2001, avand un capital initial de 250.000.000 lei integral subscris si varsat la constituire de catre investitori.

In prezent Fondul functioneaza in baza autorizatiei nr. 676 din data de 16.03.2006 eliberata de catre Comisia Nationala a Valorilor Mobiliare in baza prevederilor art. 2, art. 7 alin (1) si (4) si art. 9 alin (1) din Statutul CNVM aprobat prin Ordonanta de Urgenta a Guvernului nr. 25/2002 aprobata si modificata prin legea nr. 514/2002 si modificat prin Legea nr. 297/2004 si ale Regulamentului CNVM nr. 15/2004 si este inscris in Registrul CNVM sub nr. CSC06FDIR400011 .

Administrarea fondului este realizata de SAI CERTINVEST SA autorizata de Comisia Nationala a Valorilor Mobiliare prin Decizia nr. 138/06.09.1995. si reautorizata, in conformitate cu prevederile O.U.G. nr. 26/2002 aprobata si modificata prin Legea nr. 513/2002 si ale reglementarilor emise in aplicarea acesteia, prin Decizia nr. 4222 din 02.12.2003 de catre Comisia Nationala a Valorilor Mobiliare, fiind inscrisa in Registrul CNVM sub nr. PJR05SAIR/400005 si avand durata de functionare nedeterminata. Incepand cu data de 28.10.2010 societatea de administrare si-a schimbat denumirea din SAI AVIVA INVESTORS ROMANIA S.A. in S.A.I. CERTINVEST S.A.

Depozitarul Fondului este Banca Comerciala Romana S.A. cu sediul social in Bucuresti, Bulevardul Regina Elisabeta nr. 5, sector 3, inmatriculata la Registrul Comertului sub nr. J40/90/1991, cod unic de inregistrare 361757, inscrisa in Registrul Bancar sub nr. RB-PJR-40- 008/1999 inscrisa in Registrul CNVM sub nr. PJR10/DEPR/400010 din 04.05.2006.

1. ***Evolutia pietelor financiare in perioada de referinta***

***Evoluţia pieţei bursiere în primul semestru al 2011***

Prima jumatate a anului 2011 a fost marcata de o serie de evenimente care au dus la o evolutie volatila a indicilor bursieri. Desi performanta aferenta H1’11 a fost una pozitiva (BET: +4,56%, BET-FI: +2,60%, BET-XT: +8,03%), aceasta a fost constituita din doua faze. Prima a reprezentat o ajustare a scaderilor drastice inregistrate in timpul crizei din 2008, pe masura ce apetitul investitorilor fata de risc a crescut. Evolutia pozitiva a actiunilor la nivel local a fost sustinuta si de imbunatatirea ratingului Romaniei, anuntate atat de catre Fitch, cat si de catre S&P.

Incepand insa cu aprilie/mai 2011, probabilitatea ca Grecia sa intre in default datorita nivelului semnificativ al datoriei publice in raport cu PIB-ul acesteia a readus aversiunea la risc in randul pietelor. Riscurile suverane au aparut si la nivelul altor tari din Uniunea Europeana, pe masura ce agentiile de rating au acordat ratinguri in scadere unor importante economii: Italia, Spania, Portugalia sau Irlanda. Stirile negative au impactat si pietele periferice precum Romania, inducand ajustari ale trendurilor ascendente intalnite in primul trimestru al 2011.

***Evolutia pricipalilor indici ai BVB in H1’11***



*Sursă date: Bloomberg*

***Situatia macroeconomica a Romaniei in H1’11***

Produsul Intern Brut a urcat in primul trimestru cu 0,7% comparativ cu ultimul trimestru din anul trecut si cu 1,7% primul trimestru din 2010, sustinut in principal de industrie, pe fondul unei cresteri semnificative a exporturilor. Exporturile au crescut în primele sase luni cu 28,2%, mai lent decat dupa primele cinci luni, perioada în care se majorasera cu 32%. Producţia industriala a urcat in primul semestru cu 7,5%, comparativ cu aceeasi perioada a anului trecut, dupa ce in iunie indicatorii au fost in urcare faţa de iunie 2010, dar sub cei din mai 2010. In acest context se observa o usoara incetinire a cresterii principalelor componente constituente ale PIB, insa indicatorii de perspectiva (sentimentul economic, increderea consumatorului) indica o sustenabilitate, desi in acelasi timp si o usoara franare, a trendului pozitiv pe 2011.

Pentru acest an Guvernul estimeaza o crestere economica de 1,5%, in timp ce pentru anul viitor cresterea economica prognozata este previzionata la 3,7%, cu o reducere cu 0,2% fata de prognoza initiala, pe fondul evolutiilor internationale.

Reamintim ca Romania a iesit din recesiune in primul trimestru al acestui an, cand Produsul Intern Brut a urcat cu 0,7% în termeni ajustati comparativ cu trimestrul IV de anul trecut şi cu 1,7% serie bruta faţa de trimestrul I din 2010.



*Sursă date: Bloomberg*

Banca Nationala a Romaniei (BNR) a mentinut constanta dobanda de politica monetara in prima parte a anului, la 6,25%. Singura schimbare in politica monetara s-a petrecut in martie 2011, cand Consiliul de administraţie al Băncii Naţionale a României a decis sa reduca rata rezervelor minime obligatoriiaplicabile pasivelor în valută cu scadenta reziduala de sub doi ani la nivelul de 20% de la 25%.

Politica monetara dusa de BNR poate fi justificata prin conditiile existente in piata care au determinat o abordare oarecum defensiva. Pe de o parte, cresterea economica firava a facut improbabila o marire a nivelului dobanzii. Pe de alta parte, perspectiva unei inflatii mai mari decat asteptarile ar opri banca centrala de la o eventuala scadere a acesteia. In continuare, scenariile cele mai probabile includ un nivel constant al dobanzii de referinta pana la sfarsitul anului, cu rezerva unei eventuale scaderi intr-un context economic nefavorabil.



*Sursa date: Banca Nationala a Romaniei*

In prima parte a anului 2011 rata somajului a urmat un trend descendent, dupa maximul de 6,74% inregistrat in luna ianuarie, atingand 4,78% la sfarsitul perioadei analizate. Rata şomajului are in continuare nivelul cel mai ridicat in randul tinerilor. Conform datelor privind locurile de munca vacante, in mediul privat se contureaza o redresare a cererii de forta de munca, pe fondul restructurarii si repozitionarii companiilor pe segmente de activitate viabile, in timp ce sectorul bugetar este afectat de reducerile de personal stabilite de guvern.



*Sursa date: Bloomberg*

Dobanzile ROBID overnight au avut un parcurs oscilatoriu in cursul primului semstru al 2011, in corelatie cu perioadele de constituire a rezervelor minime obligatorii la BNR, perioada in care randamentele cunosc o crestere semnificativa. Pe de alta parte, randamentele aferente maturitatilor mai lungi, de 3 pana la 12 luni, au cunoscut o crestere importanta spre sfarsitul perioadei de referinta.

De asemenea, randamentul mediu la care s-au adjudecat ofertele de certificate de trezorerie emise de Ministerului Finantelor Publice a urmat un trend ascendent in a doua jumatate a anului pentru emisiunile mai mari de un an. Astfel, cotatiile (ask, fixing BNR) aferente titlurilor la 3 ani au urcat de la 6,92% p.a. in ianuarie 2011 la 7,05% p.a. la nivelul lunii iunie. Acelasi trend se observa si pentru titlurile la 5 ani. De remarcat este ca pe fondul aversiunii la risc si a perspectivei unei incetiniri a cresterii economice, s-a constatat o cerere mai mare catre maturitati mai scurte, fapt ce a generat un decalaj (spread) mai mare intre randamentele aferente titlurilor la 5 ani si cele la 3 si respectiv un an.

Rata anuala a inflatiei in prima parte a anului 2011 s-a situat in palierul de 7-8,4%, cu un maxim inregistrat in luna mai 2011, in crestere fata de nivelul de la sfarsitul lui 2010. Luna iunie 2011 a fost prima perioada in ultimii doi ani cand Romania a inregistrat deflatie. Preturile produselor alimentare au scazut in iunie cu 1,3%, in special ca urmare a ieftinirii cartofilor cu 12%, dar si a reducerii preţurilor la alte legume şi conserve de legume (-12,3%), fasole (-0,87%), lapte şi produse lactate (-0,24%). Preturile marfurilor nealimentare au crescut cu 0,2% în iunie, in conditiile in care nu au existat fluctuatii importante pe fiecare produs in parte. Usoare scaderi s-au inregistrat in cazul articolelor medicale si a medicamentelor. Cele mai mari cresteri au fost la autoturisme si piese de schimb (+0,75%), combustibili (+0,66%). Tarifele pentru servicii au crescut cu 0,7%, in special la cele pentru transport aerian (+2%) si telefonie (+2%).

Exista premise ca inflatia ar trebui sa intre pe un trend descendent, odata cu disparitia efectului de baza al cresterii TVA-ului, ce a intrat in vigoare de la sfarsitul lui iunie 2010. In prezent, BNR estimeaza un nivel al inflaţiei de 4,6% pentru 2011, şi 3,5% pentru 2012.



*Sursa date: Bloomberg*

***2. Gradul de realizare a obiectivelor pentru primul semestru al 2011***

**Obiectivul**  Fondului il reprezinta mobilizarea resurselor financiare disponibile de la persoane fizice si juridice si plasarea lor pe pietele financiare in principal pe piata de capital, avand in vedere un portofoliu diversificat de actiuni si obtinerea unei rentabilitati superioare mediei fondurilor cu investitii similare.

**Obiectivul de performanta** al fondului consta in obtinerea unui randament anual al valorii unitatii de fond care sa-l claseze in primele 3 fonduri din fondurile care investesc preponderent in actiuni.

Cu referire la obiectivele fondului precizam ca Certinvest Dinamic este un fond diversificat dinamic care se individualizeaza prin investitii cu preponderenta in actiuni cotate la Bursa de Valori Bucuresti, instrumente ce au asociat un risc ridicat si o volatilitate sporita in comparatie cu plasamentele pe piata monetara sau cu alte instrumente cu venit fix. Portofoliul de actiuni cotate reprezinta in general intre 50% si 80% din activul total al fondului.

***2. Strategia investitionala urmata pentru atingerea obiectivelor asumate***

In contextul aparitiei primelor semne de depasire a crizei economice si a volatilitatii ridicate manifestata pe pietele bursiere, fondul Certinvest Dinamic a urmarit in 2011 sa administreze activ expunerea portofoliului la piata bursiera, o parte a resurselor fiind orientate catre instrumente cu venit fix. Astfel, ponderea actiunilor cotate si necotate in total activ a ajuns la 58,16%. Alocarea in cursul anului a avut ca principal obiectiv limitarea impactului negativ al volatilitatii pietei bursiere in perioada analizata.

***3. Activitatile de investitii desfasurate de societatea de administrare***

In semestrul I al 2011, piata bursiera a avut o evolutie oscilanta. Astfel, indicii bursieri si-au continuat cresterea pâna la mijlocul lui Aprilie 2011 în ton cu evolutia pietelor bursiere externe. Dar miscarea de corectie ce a urmat a dus indicii bursieri de la BVB la niveluri mai joase, urmand ulterior o evolutie laterala pana la sfarsitul semestrului 2011. Drept urmare indicele BET, indicele reprezentativ al Bursei de Valori Bucuresti, s-a apreciat usor cu +4,56%, în timp ce BET-FI a castigat 2,60% in H1 2011. Volatilitatea ridicata a pietei bursiere s-a manifestat atat pe plan intern cat si pe pietele internationale de capital. In plan economic, Produsul Intern Brut (PIB-ul ) e revenit pe crestere, semnaland primii pasi ai unei eventuale iesiri din criza. Problemele legate insa de datoriile suverane ale marilor economii s-ar putea sa afecteze negativ pe viitor acest trend pozitiv.

Valoarea de piata a portofoliului de actiuni admise sau tranzactionate pe o piata reglementata a fondului FDI Certinvest Dinamic a scazut de la 7,226,044.08 RON la sfarsitul anului 2010 la 6.005.275,35 RON la sfarsitul lui iunie 2011, ceea ce reprezenta o pondere de 58,16% din total activ fond.

Principalele elemente din portofoliul fondului au inregistrat urmatoarea evolutie in perioada de raportare:

1. **Sumele in cont la SSIF, sumele in tranzit** au crescut ca pondere in total activ, evoluand de la 0,01% la sfarsitul lui 2010 la 2,03% la sfarsitul perioadei de raportare.
2. **Disponibilitatile in conturi curente** reprezentau 0,03% din activul total al fondului la sfarsitul primului semestru al 2011. S-a urmarit pastrarea unor sume mici pe conturile curente si corelarea platilor efectuate de catre fond cu scadentele plasamentelor la termen.
3. **Depozitele bancare** reprezentau la sfarsitul perioadei de raportare 20.32% din total active si cuprind valoarea sumelor plasate in depozite pe termen scurt la banci comerciale, precum si dobanzile aferente calculate pana la data de 30.06.2011. Pe fondul unei perspective negative a pietei de capital, s-a incercat migrarea spre active cu volatilitate mai scazuta si un randament asigurat.
4. Investitiile in **obligatiuni emise de catre administratia publica locala** se situau la 30 iunie 2011 la nivelul de 6,18% din activul total al fondului.

* Fondul Certinvest Dinamic nu a investit in **titluri de stat**, considerand mai atractive ofertele de obligatiuni corporative si municipale.

1. Portofoliul de **obligatiuni corporative** cuprinde atat obligatiunile cotate la bursa cat si obligatiunile necotate. In perioada de referinta fondul si-a lichidat detinerile pe aceasta categorie de plasamente.
2. Certinvest Dinamic detine investitii si in **valori mobiliare admise sau tranzactionate pe o piata reglementata dintr-un stat membru**. Fondul detine actiuni tranzactionate la Bursa din Viena, la 30 iunie 2011 ponderea plasamentelor in actiuni cotate pe alte piete dintr-un stat membru fiind de 0,37% din totalul activelor. Titlurile detinute de Certinvest Dinamic in aceasta categorie sunt reprezentate de actiunile detinute la OMV AG.

In ceea ce priveste portofoliul de actiuni admise sau tranzactionate pe o piata reglementata din Romania al fondului Certinvest Dinamic, acesta detinea actiuni la un numar de 28 emitenti la 30 iunie 2011.

|  |  |
| --- | --- |
| TOP 5 DETINERI ACTIUNI CERTINVEST DINAMIC  La 30 iunie 2011 detinerile in actiuni ale fondului erau reprezentate de cele la companiile din sectorul financiar (BRD, TLV, FP, SIF-uri, BRK, BVB), energetic- utilitati (SNP, RRC, DAFR, TEL, TGN, PTR, OMV), constructii si materiale de constructii (COSC), industrial (ARS, COMI), turism si imobiliare (BCM, SCDM, PPLI) si farmaceutic (ATB, BIO). | |
| Emitenti | % |
| SNP | **8,46%** |
| BRD | **8,02%** |
| TLV | **6,61%** |
| FP | **5,85%** |
| ARS | **3,56%** |

***4. Performantele obtinute***

In H1 2011 valoarea unitara a activului net al fondului FDI Certinvest Dinamic a inregistrat o apreciere de 5,75%, respectiv de la 4,4130 RON la sfarsitul anului 2010 la 4,6669 RON la 30 iunie 2011 .

***5. Evolutia activului net, a valorii unitare si a numarului de titluri aflate in circulatie***

Activul net al fondului a crescut fata de 31 Decembrie 2010 de la valoarea de 9.765.316,82 RON la sfarsitul anului 2010 la valoarea de 10.328.635,93 RON la sfarsitul primului semestru al 2011, ceea ce reprezinta o crestere de 5.45%.

Numarul de unitati de investitie aflate in circulatie a crescut de la 2,212,833.892110 la 31.12.2010 la 2.213.182,357989 la 30.06.2011 ceea ce inseamna o crestere de 0,02%.

Valoarea unitatii de investitie la fondul CERTINVEST DINAMIC a crescut in perioada de raportare de la 4,4130 RON la 31 decembrie 2010 la 4,6669 RON la 30 iunie 2011, inregistrand o apreciere de 5,75%.

Veniturile din investitii au fost de 7.368.668,00 RON. Nu s-au realizat alte venituri, iar profitul net a fost de 568.369,00 RON. Fondul, conform prospectului, nu distribuie veniturile, ci le reinvesteste in totalitate. Valoarea contului de capital la sfarsitul perioadei de raportare este de 4.426.365,00 RON, corespunzatoare numarului de unitati de fond emise si aflate in circulatie, iar primele de emisiune corespunzatoare acestora sunt de 5.333.903,00 RON.

***6. Situatia sumelor imprumutate de fond***

In perioada analizata nu au fost facute imprumuturi in numele Certinvest Dinamic.

***7. Modificari ale prospectului de emisiune***

In perioada de raportare s-au efectuat urmatoarele modificari la prospectul de amisiune al fondului CERTINVEST DINAMIC:

1. In perioada de raportare s-au efectuat urmatoarele modificari la prospectul de amisiune al fondului CERTINVEST DINAMIC :

1. Prin adresa 6728 / 19.05.2011 a fost notificata Comisia Nationala a Valorilor Mobiliare privind eliminarea din lista distribuitorilor a urmatoarelor entitati:

a) SSIF Valmob Intermedia SA

b) CEC Bank SA

***8. Anexe***

Prezentul raport se completeaza cu urmatoarele anexe:

* Anexa 1: Situatia activelor si obligatiilor la 30.06.2011;
* Anexa 2: Situatia valorii unitare a activului net la 30.06.2011;
* Anexa 3: Situatia detaliata a investitiilor la 30.06.2011;

COMITET DIRECTOR

PRESEDINTE

Horia GUSTA