SAI CERTINVEST S.A.

Raport privind administrarea fondului deschis de investitii

Certinvest Dinamic

SEM I 2012

(01.01.2012 –30.06.2012)

**Fondul Deschis de Investitii** Certinvest Dinamic este un organism de plasament colectiv in valori mobiliare avand ca stat de origine Romania, constituit prin contract de societate civila fara personalitate juridica conform prevederilor art. 1491 - 1531 ale Codului Civil Roman si care functioneaza in conformitate cu prevederile Legii nr. 297/2004 cu modificarile si completarile ulterioare si ale Regulamentului 15/2004.

Fondul Deschis de Investitii Certinvest Dinamic a fost infiintat la data de 18.10.2001, avand un capital initial de 25.000 lei integral subscris si varsat la constituire de catre investitori.

In prezent Fondul functioneaza in baza autorizatiei nr. 676 din data de 16.03.2006 eliberata de catre Comisia Nationala a Valorilor Mobiliare in baza prevederilor art. 2, art. 7 alin (1) si (4) si art. 9 alin (1) din Statutul CNVM aprobat prin Ordonanta de Urgenta a Guvernului nr. 25/2002 aprobata si modificata prin legea nr. 514/2002 si modificat prin Legea nr. 297/2004 si ale Regulamentului CNVM nr. 15/2004 si este inscris in Registrul CNVM sub nr. CSC06FDIR400011 .

Administrarea fondului este realizata de SAI CERTINVEST SA autorizata de Comisia Nationala a Valorilor Mobiliare prin Decizia nr. 138/06.09.1995. si reautorizata, in conformitate cu prevederile O.U.G. nr. 26/2002 aprobata si modificata prin Legea nr. 513/2002 si ale reglementarilor emise in aplicarea acesteia, prin Decizia nr. 4222 din 02.12.2003 de catre Comisia Nationala a Valorilor Mobiliare, fiind inscrisa in Registrul CNVM sub nr. PJR05SAIR/400005 si avand durata de functionare nedeterminata.

Depozitarul Fondului este Banca Comerciala Romana S.A. cu sediul social in Bucuresti, Bulevardul Regina Elisabeta nr. 5, sector 3, inmatriculata la Registrul Comertului sub nr. J40/90/1991, cod unic de inregistrare 361757, inscrisa in Registrul Bancar sub nr. RB-PJR-40- 008/1999 inscrisa in Registrul CNVM sub nr. PJR10/DEPR/400010 din 04.05.2006.

***1. Gradul de realizare a obiectivelor pentru primul semestru al anului 2012***

**Obiectivul f**ondului il reprezinta mobilizarea resurselor financiare disponibile de la persoane fizice si juridice si plasarea lor pe pietele financiare in principal pe piata de capital, avand in vedere un portofoliu diversificat de actiuni si obtinerea unei rentabilitati superioare mediei fondurilor cu investitii similare.

**Obiectivul de performanta** al fondului consta in atingerea unei performante brute superioare unui mix investitional format din 70% performanta pietei bursiere si 30% performanta cumulata zilnic a ratelor de dobanda ROBID la 12 luni.

Cu referire la obiectivele fondului precizam ca Certinvest Dinamic este un fond diversificat dinamic care se individualizeaza prin investitii cu preponderenta in actiuni cotate la Bursa de Valori Bucuresti, instrumente ce au asociat un risc ridicat si o volatilitate sporita in comparatie cu plasamentele pe piata monetara sau cu alte instrumente cu venit fix. Portofoliul de actiuni cotate reprezinta in general intre 50% si 80% din activul total al fondului.

***2. Strategia investitionala urmata pentru atingerea obiectivelor asumate***

Pietele financiare au avut evolutii mixte in perioada analizata, instrumentele cu venit fix intrand pe un trend descendent al dobanzilor impulsionate de deciziile bancii centrale de reducere a dobanzii de referinta. Acest trend a fost stopat de instabilitatea contextului politic catre sfarsitul perioadei. In acelasi timp, piata bursiera a avut o evolutie pozitiva marcata de nivelurile ridicate ale dividendelor pe SIF-uri si pe evolutiile pozitive in bilanturile majoriatatii companiilor. In acest context strategia fondului a fost de a mentine o expunere prudenta dar importanta la piata burisera si a face un management activ al portofoliului de instrumente cu venit fix.

***3. Activitatile de investitii desfasurate de societatea de administrare***

Valoarea de piata a portofoliului de actiuni admise sau tranzactionate pe o piata reglementata a fondului FDI Certinvest Dinamic a scazut de la 5.401.342,02 RON la sfarsitul anului 2011 la 4.519.641,89 RON la jumatatea lui 2012, ceea ce reprezenta o pondere de 56.31% din total activ fond, in urma unor realocari in luna iunie.

Principalele elemente din portofoliul fondului au inregistrat urmatoarea evolutie in perioada de raportare:

* **Sumele in cont la SSIF, sumele in tranzit** au fost inexistente la sfarsitul perioadei de raportare.
* **Disponibilitatile in conturi curente** reprezentau 0,07% din activul total al fondului la sfarsitul semestrului I la anului 2012. S-a urmarit pastrarea unor sume mici pe conturile curente si corelarea platilor efectuate de catre fond cu scadentele plasamentelor la termen.
* **Depozitele bancare** reprezentau la sfarsitul perioadei de raportare 18.93% din total active si cuprind valoarea sumelor plasate in depozite la termen la banci comerciale, precum si dobanzile aferente calculate pana la data de 30.06.2012. Acest procent era in crestere fata de 9.73% la inceputul anului, datorata diminuarii pozitiilor in actiuni spre sfarsitul perioadei de raportare.
* Investitiile in **obligatiuni sau emise de catre administratia publica locala** se situau la 30 iunie 2012 la nivelul de 7,316% din activul total al fondului.
* Fondul Certinvest Dinamic nu a investit in **titluri de stat**, considerand mai atractive ofertele de obligatiuni corporative si municipale.
* Portofoliul de **obligatiuni corporative** cuprinde doua emisiuni de obligatiuni necotate, cu o pondere de 2,361% din activul total.

Certinvest Dinamic nu mai detine investitii in **valori mobiliare admise sau tranzactionate pe o piata reglementata dintr-un stat membru** la data de 30.06.2012.

In ceea ce priveste portofoliul de actiuni admise sau tranzactionate pe o piata reglementata din Romania al fondului Certinvest Dinamic, acesta detinea actiuni un numar de 26 emitenti la 30 iunie 2012.

|  |  |
| --- | --- |
| TOP 5 DETINERI ACTIUNI CERTINVEST DINAMIC  La 30 iunie 2012 detinerile in actiuni ale fondului erau reprezentate de cele la companiile din sectorul financiar (TLV, FP, SIF-uri, BVB, BRK), energetic- utilitati (SNP, RRC, TEL, TGN, OMV), constructii si materiale de constructii (COSC), industrial (ARS, CMP, MEAN), turism si imobiliare (BCM, SCDM) si farmaceutic (ATB, BIO, RPH). | |
| Emitenti | % |
| FP | **9,08%** |
| SNP | **6.66%** |
| SIF3 | **4.86%** |
| ARS | **4.75%** |
| SIF2 | **4.54%** |

***5. Performantele obtinute***

In semestrul I al anului 2012 valoarea unitara a activului net al fondului FDI Certinvest Dinamic a inregistrat o apreciere de 5.96%, respectiv de la 3,9042 RON la sfarsitul anului 2011 la 4,1368 RON la 30 iunie 2012.

***6. Evolutia activului net, a valorii unitare si a numarului de titluri aflate in circulatie***

Activul net al fondului a crescut fata de 31 decembrie 2011 de la valoarea de 7,832,896.55 RON la sfarsitul anului la valoarea de 8,011,324.57 RON la sfarsitul semestrului I al anului 2012, ceea ce reprezinta o crestere de 2.28%.

Numarul de unitati de investitie aflate in circulatie a scazut de la 2,006,296.25 la 31.12.2011 la 1,936,577.76

la 30.06.2012 ceea ce inseamna o scadere de 3.47%.

Valoarea unitatii de investitie la fondul CERTINVEST DINAMIC a crescut in perioada de raportare de la 3,9042 RON la 31 decembrie 2011 la 4,1368 RON la 30 iunie 2012, inregistrand o apreciere de 5.96%.

Veniturile din investitii au fost de 5.273.223,00 RON. Nu s-au realizat alte venituri, iar rezultatul net a fost de 475.270,00 RON. Fondul, conform prospectului, nu distribuie veniturile, ci le reinvesteste in totalitate. Valoarea contului de capital la sfarsitul perioadei de raportare este de 3.873.156,00 RON, corespunzatoare numarului de unitati de fond emise si aflate in circulatie, iar primele de emisiune corespunzatoare acestora sunt de 3.662.899,00 RON.

***7. Situatia sumelor imprumutate de fond***

In perioada analizata nu au fost facute imprumuturi in numele Certinvest Dinamic.

**8. Modificari ale prospectului de emisiune**

Prin decizia CNVM 79 / 25.01.2012 au fost autorizate urmatoarele modificari aduse prospectului de emisiune al Fondului Certinvest Dinamic:

1. Au fost eliminate comisioanele bancare;
2. Comisionul bancar aferent platii rascumpararilor prin ordin de plata este suportat de fond;
3. A fost majorat comisionul de depozitare de la 0,5% la 0,6%;
4. A fost modificata metoda de determinare a comisionului aferent pretului de cumparare in functie de suma investita;
5. Investitorul , prin semnarea formularului de adeziune isi da acordul pentru cumparari ulterioare, avand posibilitatea semnarii unui formular de adeziune pentru fiecare subscriere;
6. Investitorul are obligatia de a efectua varsamantul in termen de 10 zile lucratoare de la data depunerii formularului de adeziune, in caz contrar acesta este nul ;
7. In cazul subscrierilor prin telefon nu se percepe comision;
8. Se introduce posibilitatea investitorilor de a efectua operatiuni prin intermediul agentilor de distributie, lista acestora poate fi consultata pe web site-ul SAI;
9. Investitorii care solicita plata rascumpararilor in conturi bancare personale deschis la banci al caror sediu operativ este in strainatate sau in alte valute decat ce a fondului, vor suporta consturile aferente solicitarii;
10. In cazul furnizarii de date personale eronate, comisioanele aferete transferului sunt imputate persoanei care a furnizat datele;
11. Plata titlurilor de participare subscrise prin intermediul telefonului se poate efectua prin orice modalitate de plata;
12. Este introdusa exceptia de la aplicarea comisionului de adeziune pentru investitiile realizate de SAI Certinvest SA si de conturile administrate de aceasta;

***9. Anexe***

Prezentul raport se completeaza cu urmatoarele anexe:

* Anexa 1: Situatia activelor si obligatiilor la 30.06.2012;
* Anexa 2: Situatia valorii unitare a activului net la 30.06.2012;
* Anexa 3: Situatia detaliata a investitiilor la 30.06.2012;

COMITET DIRECTOR

PRESEDINTE

Horia GUSTA